एक-दो दिन पहले ही मैं शशि थरूर के ट्वीट पर लिखना चाह रहा था लेकिन फिर रूक गया. कारण ये था कि साइंस कांग्रेस में कही गई बेतुकी और बेसिरपैर की बातों का शशि थरूर ट्वीट करके समर्थन कर रहे थे. शायद ऐसा कर वे बीजेपी से अपनी नजदीकी दिखाना चाह रहे थे. इससे पहले वे झाड़ू उठाकर (कांग्रेसी होने के बावजूद) नरेंद्र मोदी के स्वच्छता अभियान का परचम भी लहरा चुके थे. गाहे-बगाहे पीएम नरेंद्र मोदी की तारीफ भी करते रहते थे, जो नॉर्मल नहीं था. तब ये लग रहा था कि क्या वाकई थरूर किसी मुसीबत में हैं, जो केंद्र से कांग्रेस की सरकार की विदाई के बाद बीजेपी से नजदीकियां बढ़ाने की जुगत में हैं??!!